《和林大任上许守喜雨》
宋代·吴芾

退之讼风伯，风伯罪固彰。
未若旱魃甚，千里尘沙黄。
我欲持斧旱，尸诸古道傍。
此志竟未就，展转成悲凉。
使君有妙术，在德非馨香。
神龙不敢卧，感会趋灵场。
霈然下甘雨，天地森开张。
旱魃不待诛，一旦自摧藏。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。